Joakim Mæhle lavede en drømmeassist i EM-kvartfinalen mod Tjekkiet i Baku. Imens blev kampen fulgt på storskærm i landsholdsspillerens hjemby Østervrå. Og det blev en følelsesladet aften.

Lørdag aften spillede det danske herrelandshold sig sensationelt i EM-semifinalen. Og mens Delaney, Dolberg, Mæhle og alle de andre kæmpede og sejrede på grønsværen i Baku i Aserbajdsjan, fulgte en hel by i Vendsyssel med - med alle følelserne uden på tøjet. TV2 Nords Mogens Jørgensen og fotograf Stefan Kjærgaard var med på sidelinjen, og fik reaktioner lige efter slutfløjtet. Ole Pedersen, far - Det var nok vores dårligste kamp ved EM, og så går vi alligevel i en semifinale. Det er ubeskriveligt! - Du har våde øjne - Ja, det har jeg. Så får tårerne frit løb, når vi når her til. Det er helt vildt! Marko Mæhle Pedersen, bror - Jeg er meget rørt. Det er kæmpe stort, det her. Det er kæmpe stort. - Hvordan tror du, lillebror har det lige nu? - Jamen, jeg kan slet ikke sige noget. Det her, det er bare kæmpe stort. Det er en kæmpe drøm - jeg har aldrig nogensinde kunne drømme om det her.